Notum sit omnibus hominibus tam futuris quam presentibus quod ego Raynardus, comes Tornodorensis pagi, et mater mea Ermengardis comitissa, Deo et Sancto Michaeli archangelo, monachis que in monasterio quod ad orientalem plagam Tornodori castri situm est degentibus, donamus alodum nostrum quem Cappam vocamus, jure perpetuo possidendum, cum omnibus appendiciis suis et reditibus, cunctis que consuetudinibus, quas nos quocumque modo solebamus accipere, alterum que juxta hunc qui Karium dicitur, ut Deus nos purgare dignetur peccatis nostris, participes que facere regni sui. Hanc autem donationem que apud predictum monasterium Sancti Michaelis acta est, si quis sua damnabili audacia deceptus calumpniare presumpserit, auferetur memoria ejus de regno Dei, pars que ejus sit cum diabolo et angelis infernalibus. Ut autem hec donatio et conscriptio firma permaneat et corroborata, nos et quibus coram factum est, manibus nostris signa facimus. Signum Odonis vicecomitis. S. Archenradi. S. Roberti. S. Harduini. S. Bernuini. S. Rainaldi comitis. S. Ermengardis, matris ejus, qui hanc cartam firmaverunt, firmari que suis fidelibus jusserunt. Ego Arembertus, clericus, ad jussionem predicti comitis, scriptum presente domno Froterio decano, regnante Roberto rege Francorum piissimo anno VIImo.